stanford-oval/wikipedia huggingface dataset:
הברון ד'אולבאק

| --- | --- |

 לידה:  8 בדצמבר 1723 אדסהיים, הרפובליקה הפדרלית של גרמניה 
 פטירה:  21 בינואר 1789 (בגיל 65) פריז, ממלכת צרפת 
 שם לידה:  Paul Heinrich Dietrich 
 מקום קבורה:  כנסיית סן-רוק (פריז) 
 השקפה דתית:  אתאיזם 
 מקום לימודים:  אוניברסיטת ליידן 
 זרם:  הנאורות הצרפתית, דטרמיניזם, מטריאליזם
 תחומי עניין:  דת, פוליטיקה, מדע המדינה
 עיסוק:  מתרגם, אנציקלופדיסטים, עורך דין, כימאי, סופר, בעל סלון ספרותי, פילוסוף 
 הושפע מ:  תומאס הובס
 השפיע על:  קרל מרקס
 מדינה:  צרפת, נסיכות הבוחר מפפאלץ 
 בן או בת זוג:  Basile-Geneviève d'Aine  Charlotte-Suzanne d'Aine 
 
פול-אנרי תירי, ברון ד'אולבאק (Paul-Henri Thiry, Baron d'Holbach; ‏8 בדצמבר 1723 - 21 בינואר 1789) היה סופר, פילוסוף, הוגה דעות ואנציקלופדיסט גרמני-צרפתי. כיום הוא זכור בעיקר בשל היותו אתאיסט אשר יצא נגד הדת, ובשל גישתו המטריאליסטית והמכניסטית, אשר באה לביטוי בספרו המפורסם ביותר, "מערכת הטבע".
ביוגרפיה

נולד בשם פאול היינריך דיטריך בעיירה אדסהיים (Edesheim) במחוז באדן שבגרמניה. אמו של ד'אולבאק הייתה בתו של פקיד מס ואביו, יוהאן יאקוב דיטריך, היה מגדל גפנים עשיר. בגיל 12 עבר לפריז, ושם גדל אצל דודו מצד אמו, פרנץ אדם ד'אולבאק. פרנץ היה אדם עשיר מאוד בעקבות השקעותיו במניות בבורסה של פריז. בתמיכת דודו, למד ד'אולבאק באוניברסיטת ליידן בין השנים 1744 ל-1748. בשנת 1749 נישא לבאסי-ז'נוייב ד'אני, בת דודתו מדרגה שנייה. מנעוריו היה חבר של הפוליטיקאי הבריטי ג'ון וילקס, ומגיל צעיר החליפו השניים מכתבים.
בשנת 1753 מתו אביו ודודו, אשר השאיר לו הון עתק בירושה. ד'אולבאק לפיכך נהיה אדם עשיר במשך כל ימי חייו ולעולם לא נזקק לדאוג לפרנסה. שנה לאחר מכן מתה אשתו ממחלה. ד'אולבאק עזב את העיר לתקופה קצרה עם חברו ושנה לאחר מכן קיבל אישור מיוחד מהאפיפיור להינשא לאחותה של אשתו, שארלוט-סוזאן ד'אני.
ד'אולבאק נפטר בפריז ב-21 בינואר 1789, כמה חודשים לפני פרוץ המהפכה הצרפתית.
סלון ד'אולבאק

על אף ששהה במרבית הזמן באחוזתו בגרנדאל בפרברי פריז, ד'אולבאק השתמש בהונו הרב כדי לממן את הסלון שלו, מקום מפגש לאינטלקטואלים, שהיה אחד מהמפוארים וידועים בפריז. הסלון שלו נהיה מקום מפגש מרכזי בעבור חוג האנציקלופדיסטים בצרפת. הפגישות הקבועות התקיימות פעמיים בשבוע, בימי ראשון וחמישי. הסלון שכן ברחוב רואיאל (rue Royale). בסלון הוגש מזון בשפע ויינות יקרים והייתה בו ספרייה בעלת יותר מ-3,000 ספרים. בין הפוקדים הקבועים את הסלון נכללו: דני דידרו, פרידריך מלכיור גרים, אטיין בונו דה קונדייה, המרקיז דה קונדורסה, ז'אן לה רון ד'אלמבר, ז'אן-פרנסואה מרמונטה, שארל מארי דה לה קונדמי, קלוד אדריאן הלווטיוס, גיום רנאל, ז'אן-ז'אק רוסו ואחרים.
מכתביו

ד'אולבאק היה שותף בכתיבת האנציקלופדיה הגדולה, ותרגם וכתב מאמרים בנושאים שונים כמו פוליטיקה, דת, כימיה ומינרלוגיה. בסך הכל בין השנים 1751 ל-1765 הוא תרם כארבע מאות ערכים לפרויקט, רובם בנושאים מדעיים, וכמו כן שימש כעורך במספר כרכים בנושאי פילוסופיה ומדע. יש הטוענים כי ייתכן שהוא גם כתב כמה ערכים על דתות שאינן נוצריות, במטרה למתוח ביקורת לא ישירה על הנצרות.
בספרו, אשר פרסם תחת שם בדוי בשנת 1766, "הנצרות נחשפת" (Le christianisme dévoilé), הוא תוקף את הנצרות וטוען כי היא אינה מוסרית.
כגרמני לשעבר שהתגורר בצרפת, תרגם יצירות גרמניות בנות זמנו, בנושאים שונים לצרפתית.
מערכת הטבע

עבודתו הזכורה ביותר אשר עוררה מחלוקת רבה בעת פרסומה הייתה "מערכת הטבע" (Le Système de la nature), אותה פרסם בשנת 1770 בשמו של ז'אן בפטיסט דה מיראבו, מזכיר האקדמיה הצרפתית למדעים אשר נפטר כעשר שנים טרם פרסום הספר.
הטיעון העיקרי בספר היה דחיית הרעיון של קיומו של האלוהים הנוצרי או אל כלשהו, וחוסר נכונות להכיר בטיעונים אפריוריים מכל סוג שהוא. ד'אולבאק ראה את הטבע כחומר הנמצא בתנועה, הנשלט על ידי חוקי הטבע ולא יותר.
פוליטיקה וערכים

בעבודותיו המאוחרות עבר מכתיבה על נושאים דתיים מטה-פיזיים לכתיבה על נושאים פוליטיים וחברתיים. בספריו "המערכת החברתית" (Système social 1773), הפוליטיקה הטבעית (Politique naturelle, 1773–1774), המוסר האוניברסלי ( Morale universelle (1776) הוא ניסה לתאר מערכת ערכים חלופית המבוססת על מטריאליזם ורציונליות במקום המערכת הנוצרית אותה תקף בחריפות. הוא היה מאוד ביקורתי כלפי מה שראה כניצול לרעה של כוח שלטוני בצרפת ומחוץ לה.
ד'אולבאק הושפע מהפילוסוף האנגלי תומאס הובס, ואף תרגם לצרפתית את יצירתו "על האדם" (De Homine).
השפעה

השפעתו של ד'אולבאק ניכרה בזרם המחשבה מטריאליזם היסטורי אותו פיתח קרל מרקס. מרקס למד על רעיונותיו של ד'אולבאק בעת לימודיו בפריז.
כתביו

Le christianisme dévoilé, ou Examen des principes et des effets de la religion chrétienne, 1761
La Contagion sacrée, ou Histoire naturelle de la superstition, 1768
Lettres à Eugénie, ou Préservatif contre les préjugés, 1768
Théologie Portative, ou Dictionnaire abrégé de la religion chrétienne, 1768
Essai sur les préjugés, ou De l'influence des opinions sur les mœurs & le bonheur des hommes, 1770
Système de la Nature|Système de la nature ou des loix du monde physique & du monde moral, 1770.
Histoire critique de Jésus-Christ, ou Analyse raisonnée des évangiles, 1770
Tableau des Saints, ou Examen de l'esprit, de la conduite, des maximes & du mérite des personnages que le christiannisme révère & propose pour modèles, 1770
Le Bon Sens, 1772.
Politique Naturelle, ou Discours sur les vrais principes du Gouvernement, 1773
Système Social, ou Principes naturels de la morale et de la Politique, avec un examen de l'influence du gouvernement sur les mœurs 1773
Ethocratie, ou Le gouvernement fondé sur la morale, 1776)
La Morale Universelle, ou Les devoirs de l'homme fondés sur la Nature, 1776
Eléments de morale universelle, ou Catéchisme de la Nature, 1790
Lettre à une dame d'un certain âge
לקריאה נוספת

הברון ד'אולבאק – אמנות ההתרפסות (מצרפתית: רותם עטר), בתוך 'דחק', כרך יג', 2021.
הערות שוליים

↑  Mehring, Franz, Karl Marx: The Story of His Life (Routledge, 2003) pg. 75
| --- | --- |
בקרת זהויות :  NLI: 987007262609305171  PLWABN: 9810613496005606  BIBSYS: 90546709  BNC: 000154802  BNE: XX963755  BnF: cb11907649j (data)  CANTIC: a10332169  GND: 118706403  ICCU: LO1V067563  ISNI: 0000 0001 2103 1795  LCCN: n80106712  LNB: 000041848  NDL: 00522677  NKC: skuk0003073  NLA: 35201380  NLG: 162577  NSK: 000407605  NTA: 068449283  RERO: 02-A000080972  SELIBR: 189742  SNAC: w6v998r8  SUDOC: 026923610  Trove: 862516  VcBA: 495/21309  VIAF: 95147318   WorldCat (עם VIAF): 95147318
הבזק ירוק

הבזק ירוק שנצפה במצפה הכוכבים לא-סילא ב-15 באוקטובר 2005
הבזק ירוק הוא תופעה אופטית אטמוספירית המתרחשת במקרים נדירים זמן קצר אחרי שקיעת השמש, או לפני זריחתה, ואשר בה קצה השמש נראה בצבע ירוק במשך שנייה או שתיים.
הגורם למראה זה הוא שינוי צפיפות האוויר באטמוספירה שפועל כמנסרה המסיטה את קרני האור, ומפרידה אותן לצבעיהן השונים. קרני השמש באטמוספירה נעות במסלולים עקומים הנקבעים על ידי עקרון פרמה, ואלו שמגיעות אל עין הצופה הן הקרניים בעלות אורך גל הקצר יותר. כתוצאה מכך נראה קצה השמש בצבע ירוק, או שמופיע כתם ירוק נפרד בקרבת השמש. הסיבה לנדירות התופעה היא שנדרשת אחידות רבה בשינוי צפיפות האוויר על פני מרחק גדול.
נראות התופעה

בנוסף להיות התופעה נדירה, היא גם זקוקה לתנאים של איכות אוויר גבוהה ושילוב של צפיפות אוויר מסוימת הנדרשת כדי שהתופעה תתרחש. נטען כי בשנים האחרונות, עקב זיהום אוויר ההולך ומחמיר באזורים נרחבים בעולם, תופעת ההבזק הירוק הולכת ונכחדת. ישנם כמה סוגי הבזקים ירוקים עם שכיחות שונה באזורים שונים על פני כדור הארץ.
ראו גם

נפיצה
שקיעה
זריחה
אוויר
הערות שוליים

| --- | --- |
בקרת זהויות :  NLI: 987007540902505171  LCCN: sh85057212
בונדיי ביץ'

| --- | --- |

 מידע
 עיר:  אלכסנדריה 
 על שם:  חוף בונדיי 
 אוכלוסייה:  11,513 (10 באוגוסט 2021)
 קואורדינטות:  33°53′27″S 151°16′27″E﻿ / ﻿33.890833333333°S 151.2741667°E﻿ / -33.890833333333; 151.2741667
  (למפת סידני מוגדלת) בונדיי ביץ'(למפת סידני רגילה) בונדיי ביץ'
 
חוף בבונדיי ביץ'
בונדיי ביץ' (באנגלית: Bondi Beach) הוא פרוור של סידני השוכן על אחת מרצועות החוף של מפרץ סידני. צורת החוף היא חצי ירח, ובמקביל לחוף משתרע רחוב קמפבל פרייד. הפרוורים הסמוכים אליו הם בונדיי וברונטי.
גאוגרפיה

בונדי ביץ' נמצא במרחק של 30 דקות נסיעה בתחבורה ציבורית ממרכז סידני ומבניין העירייה. מזג האוויר בחוף מאפשר שחייה וגלישה בכל ימות השנה. לאורך החוף קיימת גם טיילת בת 6 ק"מ, שממנה אפשר לצפות בלווייתנים (בחודשים מאי עד נובמבר). לוח השנה מלא באירועי שווקים ופסטיבלים. תערוכת פיסול החוצות הגדולה ביותר כוללת 100 פסלים מאוסטרליה ומרחבי תבל. גילופי סלע אבוריגיניים עתיקים נכללים בסיורים מיוחדים המוקדשים לתרבות זו.
בחוף בונדי נמצא מבחר גדול של בתי קפה, ברים ומסעדות.
בונדיי ביץ' הוא פרוור עתיק יומין. ראשית ההתיישבות בו הייתה בתחילת המאה ה-19 וניכרת בו הבנייה העתיקה של סביבות שנות העשרים של המאה הקודמת.
בעבר התגוררו אירים רבים בבונדיי ביץ', ובהמשך, לאחר מלחמת העולם השנייה, עם הגירתם של יהודי אירופה לאוסטרליה, רבים מהם הגיעו לאזור בונדיי ביץ', טמרמה וברונטי בדרום ורוז ביי, וולקלוז שמצפון ומערב לבונדיי ביץ' וכיום כל האזור מוכר כמשכנה של הקהילה היהודית. מעצם היותו משכן של הקהילה היהודית, מושך אליו הפרוור תרמילאים ישראלים רבים בתחילת או בסיום הטיול באוסטרליה. בנוסף, נמצא בתחומי הפרוור בית חב"ד. בפרוור מספר חנויות בהן ניתן להשיג מזון כשר.
תיירים רבים מכל העולם באים לגור בפרוור חוף זה, המשרת את התיירים דרך סוכנויות נסיעות ושירותים לתיירים, מלונות ואכסניות, שלושה מועדונים מרכזיים, אירועי תרבות וספורט רבים ואווירה צעירה ותוססת, המושכת לבונדיי ביץ' אלפי ומאות אלפי תיירים וצעירים מדי שנה.
בחוף בונדיי נערכו תחרויות כדורעף החופים של אולימפיאדת סידני (2000).
הערות שוליים

↑  sydney.com - Destination NSW, Bondi
הארווי פירי

| --- | --- |
אין תמונה חופשית
 לידה:  10 בדצמבר 1878 גלאזגו, הממלכה המאוחדת של בריטניה הגדולה ואירלנד 
 פטירה:  27 בספטמבר 1965 (בגיל 86) 
 ענף מדעי:  רפואה, בקטריולוגיה 
 מקום לימודים:  בית הספר לרפואה של אוניברסיטת אדינבורו 
 
ד"ר ג'יימס האנטר הארווי פירי (באנגלית: James Hunter Harvey Pirie ‏ 10 בדצמבר 1878 - 27 בספטמבר 1965) היה רופא ובקטריולוג סקוטי. פירי הוא שנתן לחידק מסוג ליסטריה את שמו, להנצחת שמו של ג'וזף ליסטר. חצי האי פירי נקרא על שמו וכף מייבל נקרא על שם אשתו.
קריירה רפואית

פירי קיבל את תואר הדוקטור לרפואה מאוניברסיטת אדינבורו. משנת 1902 עד 1904 היה חבר במשלחת הסקוטית הלאומית לאנטארקטיקה בראשות ויליאם ספירס ברוס בתפקיד רופא וגאולוג. אחרי המשלחת עבד במרפאה פרטית בסקוטלנד. בשנת 1913 הצטרף לשירות הרפואי הקולוניאלי בקניה כבקטריולוג ובהמשך התמנה לסגן מנהל במכון למחקר רפואי של דרום אפריקה ביוהנסבורג, תפקיד שבו כיהן משנת 1926 עד 1941.
פירי היה פילטליסט נודע, שהתמחה בבולאות של מחוזות הקטבים. במשך שלושים ושש שנים ערך את "הפילטליסט של דרום אפריקה"
וכתב עבודות על בולי סוואזילנד והניו ריפבליק (דרום אפריקה).
פרסומים

The voyage of the Scotia, being a record of a voyage of exploration in the Antarctic Seas by Robert Cockburn Mossman, James Hunter Harvey Pirie, and Robert Neal Rudmose-Brown, C. Hurst London (1906)
Antarctic posts and stamps, Harry Hayes, Batley, 1975.
לקריאה נוספת

Dr Harvey Pirie and the Scottish National Antarctic Expedition (1902-4). Scottish science and medicine in the Falklands and Antarctica. PMID 6340196
James Hunter Harvey Pirie collection.
Brief biography of his wife Mabel.
| --- | --- |
בקרת זהויות :  BIBSYS: 90102942  GND: 1125972556  ISNI: 0000 0000 6377 0433  LCCN: n86805471  NLA: 35394001  NTA: 226528995  RERO: 02-A008890577  SUDOC: 185547958  Trove: 937240  VIAF: 45794580   WorldCat (עם VIAF): 45794580
הארווי פירסטיין

| --- | --- |

 לידה:  6 ביוני 1954 (בן 70) ברוקלין, ארצות הברית 
 מדינה:  ארצות הברית 
 תקופת הפעילות:  מ-1971 
 מקום לימודים:  מכון פראט  התיכון לאומנויות ועיצוב במנהטן 
 פרסים והוקרה:  פרס טוני לשחקן הטוב ביותר במחזה (1983)  פרס טוני לשחקן הטוב ביותר במחזמר (2003)  פרס עולם התיאטרון (1983)  VH1 Trailblazer Honors (2016)  פרס טוני לסיפור הטוב ביותר למחזמר (1984)  כוכב בשדרת הכוכבים בהוליווד  פרס דרמה דסק לשחקן הטוב ביותר במחזמר  Hull-Warriner Award  פרס דרמה דסק לשחקן מצטיין במחזה  פרס דרמה דסק למחזה הטוב ביותר 
 פרופיל ב-IMDb
 
הארווי פורבס פירסטיין (באנגלית: Harvey Forbes Fierstein, ב-6 ביוני 1952) הוא שחקן, מחזאי ותסריטאי יהודי אמריקאי.
קורות חיים

פירסטיין נולד בברוקלין, ניו יורק. הוא בנם של ג'קלין הרייט ג'ילבר, ספרנית בית ספר, ואירווין פירסטיין, יצרן ממחטות אף. פירסטיין נולד כיהודי אבל מגדיר את עצמו כאתאיסט. פירסטיין הוא הומוסקסואל מוצהר, והיה כזה גם בזמן שלא היה מקובל בקרב ידוענים הומוסקסואלים לצאת מהארון.
כתב ושיחק במחזות ובמחזות זמר רבים, וזכה בפרסים רבים על עבודתו. עסק גם בכתיבה לילדים. לפירסטיין היו שאיפות גם בתחום הציור, והוא בוגר בית הספר הגבוה לאומנויות "פרט" בברוקלין משנת 1973.
בשנת 1998 הוזמן פירסטיין על ידי הוועדה המארגנת של המשחקים הגאים שנערכו באמסטרדם ליטול חלק בטקס הפתיחה. את נאומו המרגש הוא סיים במשפט הבלתי נשכח "אנחנו לא שונים, אנחנו מיוחדים" ("We are not different, we are extraordinary").
כיום פירסטיין עוד כותב טורים על נושאים הקשורים לקהילת הלהט"ב, אך סיים את הקריירה שלו כסטנדאפיסט וכדראג קווין. פירסטיין גר כיום ברידג'פילד, קונטיקט.
קריירת כתיבה

פירסטיין התפרסם לראשונה בשנות ה-80 במחזה "סיפור אהבה בשלושה פרקים" אותו כתב ובו כיכב, ובהמשך גם בסרט הקולנוע בעל אותו שם. ב-1983 זכה פירסטיין בשני פרסי טוני על ההצגה הטובה ביותר ועל השחקן הטוב ביותר בהצגה, שני פרסי Drama Desk על הצגה יוצאת דופן ועל שחקן יוצא דופן בהצגה, וכן בפרס Theatre World.
פירסטיין אף כתב את המחזמר "כלוב העליזים" ועל כך זכה ב-1984 בפרס טוני נוסף, הפעם על העיבוד הטוב למחזמר. המחזמר עצמו זכה במספר פרסי טוני כולל פרס המחזמר של השנה.
בהמשך שנות ה-80, שיתוף פעולה עם המוזיקאי פיטר אלן בשנת 1988 בכתיבת המחזמר "רגלי יהלום" היה נקודת משבר וכישלון מסחרי. המחזמר נסגר לאחר 72 קדימונים ו-64 הופעות בסך הכל.
מחזות נוספים שכתב פירסטיין היו: "מין בטוח", "בית הרוחות" ו"תשכח אותו".
בשנת 2007 כתב פירסטיין את המחזמר The Catered Affair שגם בו שיחק. הוא היה מועמד לפרס Drama Desk על כתיבת הספר של המחזה והמחזמר עצמו זכה בפרס Drama League.
בשנת 2012 כתב את המחזמר "קינקי בוטס" ביחד עם הזמרת סינדי לאופר שכתבה את המוזיקה, בהשראת סרט בריטי בעל סיפור זהה. באותה שנה עלה על במת ברודוויי המחזמר נערי העיתונים, שלו כתב את הלברית.
קריירת משחק

פירסטיין החל לשחק בתיאטרון "לה מה מה" (תיאטרון שלא למטרת רווח) בהצגה היחידה של אנדי וורהול בשם "בשר חזיר". הוא המשיך להופיע ב"לה מה מה" ובמקומות נוספים. בתפקידו כ"עדנה טורנבלייד" במחזמר "היירספריי" הוא זכה כשחקן המוביל במחזמר בפרס טוני בשנת 2003 . בשנת 2005 במחזמר "כנר על הגג" חידש פירסטיין את תפקיד טוביה החולב.
פירסטיין וטומי טון הם היחידים שזכו בפרס טוני בארבע קטגוריות שונות.
במהלך השנים שיחק פירסטיין בתפקידים קטנים ובינוניים גם ב"קליעים מעל ברודוויי" של וודי אלן, ב"גברת דאוטפייר", ב"סמוצ'י חייב למות", ב"שיחות עם גרבו", "לשחק את מונה ליזה", ב"דופלקס" ובלהיט המדע הבדיוני "היום השלישי". פירסטיין שיחק גם את תפקיד המספר בסרט התעודי-עלילתי "חייו של הרווי מילק". בעבור תפקיד זה זכה פירסטיין בפרס אמי בקטגוריית חדשות ותעודה.
פירסטיין אף דיבב בסרט המצויר של וולט דיסני, "מולאן", וכן בסרט ההמשך שיצא לאור בדי.וי.די. "מולאן 2". בטלוויזיה דיבב פירסטיין את דמותו של קרל, העוזר של הומר סימפסון, בקטע "סימפסון ודלילה" מתוך "משפחת סימפסון", וכן את קולו של אלמר בסרט "דקלין הסיסי" שהפיקה חברת HBO ב-1999 על פי ספר ילדים שכתב פירסטיין. פירסטיין אף דיבב במשחק הווידאו "ממלכת הלבבות 2".
בתפקידים נוספים הופיע פירסטיין בסדרות "מיאמי מחלק מוסר" ו"חופשי על הבר", במסגרתה היה מועמד לפרס אמי בקטגוריית שחקן המשנה בסדרות קומיות.
בישראל הוצג ב-2012 המחזה שלו, "סיפור אהבה בשלושה פרקים" בכיכובו של אלון אופיר בתיאטרון הספרייה ברמת גן, וב-2017 הועלה אותו המחזה בתיאטרון הבימה בתרגומה של רבקה משולח ובבימויו של נתן דטנר עם מורדי גרשון בתפקיד הראשי.
הוא צפוי להופיע בסרט הקומדיה רומנטית האמריקאי מ-2022, אין גברים כאלה.
הטור של קולומביה

| --- | --- |


 מדינות:  קולומביה קולומביה
 חודש:  פברואר
 משך:  6 ימים
 היסטוריה
 התקיים לראשונה:  2018
 מרוצים עד כה:  3
 מנצח ראשון:  קולומביה איגן ברנל
 מנצח אחרון:  קולומביה סרחיו היגיטה
 שנת מרוץ אחרונה:  2020
 
הטור של קולומביה (שם רשמי: Tour Colombia 2.1) הוא מרוץ אופני כביש שנערך מאז 2018 בקולומביה. המרוץ הוא חלק מהסבב האמריקאי של ה-UCI ברמת 2.1.
היסטוריה

המרוץ נוסד בשנת 2018, אז נקרא "Colombia oro y paz". המרוץ נודע בעיקר באווירה שלו ובעשרות האוהדים שמלווים את הרוכבים למשך המרוץ. בשנים 2021 ו-2022 בוטל המרוץ. ב-2021 הוא בוטל בשל מגפת הקורונה בקולומביה.
מנצחים

| שנה | רוכב | קבוצה |
| --- | --- | --- |
| 2018 | קולומביה איגן ברנל | קבוצת סקיי |
| 2019 | קולומביה מיגל אנחל לופס | אסטנה |
| 2020 | קולומביה סרחיו היגיטה | EF Pro Cycling |
מנצחים > נקודות

| שנה | רוכב | קבוצה |
| --- | --- | --- |
| 2018 | קולומביה פרננדו גאביריה | קוויק-סטפ פלורס |
| 2019 | צרפת ז'וליאן אלאפיליפ | דקונינק קוויק-סטפ |
| 2020 | קולומביה חואן סבסטיאן מולאנו | יו. איי.אי אמירטס |
מנצחים > קטגוריית ההרים

| שנה | רוכב | קבוצה |
| --- | --- | --- |
| 2018 | קולומביה איגן ברנל | קבוצת סקיי |
| 2019 | קולומביה איוואן רמירו סוסה | קבוצת סקיי |
| 2020 | קולומביה פאביו דוארטה | מדיין |
מנצחים > צעירים

| שנה | רוכב | קבוצה |
| --- | --- | --- |
| 2018 | קולומביה איגן ברנל | קבוצת סקיי |
| 2019 | קולומביה מיגל אנחל לופס | אסטנה |
| 2020 | קולומביה סרחיו היגיטה | EF Pro Cycling |
הערות שוליים

↑  יש להבדיל מרוץ זה מממרוץ וואלטה א קולומביה (אנ') שהוא מרוץ הקטעים הארוך והחשוב ביותר בקולומביה החל מתחילת שנות ה-50 של המאה ה-20.
ה'קנ"א

ה'קנ"א (5151)  היא שנה עברית  אשר  החלה ביום א' בתשרי, אור ל-10 בספטמבר 1390 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1391. שנה מסוג זשג, איננה מעוברת, ואורכה 355 ימים. זו שנה שישית לשמיטה.
אירועים

גזירות קנ"א : פרעות בקהילות היהודיות בכל רחבי ספרד, רבים נטבחו על קידוש השם, ואחרים אולצו להתנצר והפכו לאנוסים. הפרעות הביאו לגל הגירה גדול של יהודי ספרד, אך גם לגל גדול של המרת דת.
א' בתמוז – פרעות ביהודי סביליה
ז' באב – פרעות ביהודי ולנסיה, הרוב אולצו להתנצר ורבים נהרגו על קידוש השם. בית הכנסת הפך לכנסייה.
ד' באלול – פרעות נגד היהודים בטולדו ובברצלונה; יהודים רבים עוזבים
כ"ג באלול – פרעות ביהודי פלמה דה מיורקה
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'קס"א

ה'קס"א (5,161) ובקיצור קס"א – היא שנה עברית  אשר החלה ביום א' בתשרי, אור ל-20 בספטמבר 1400 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1401.
המולד של תשרי חל ביום ראשון, 6 שעות ו-377 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה שנייה לשמיטה, ושנת 12 במחזור העיבור ה-272. תקופת ניסן שבשנה זו היא תחילת שנת 9 (סימנה טלזא) במחזור השמש ה-185.
שנה זו היא שנת 1,332 לחורבן הבית, ושנת 1,712 לשטרות.
אירועים

כ"ו בניסן - הפעם הראשונה שתקופת שמואל חלה בתאריך זה
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
בונדי לוי

| --- | --- |

 לידה:  14 בינואר 1944 (בן 80) מצרים 
 מדינה:  ישראל 
 צאצאים:  ענבל לוי רהב 
 מספר צאצאים:  3 
 https://bondilevy.com
 פרופיל ב-IMDb
 
בונדי לוי (נולד ב-14 בינואר 1944) הוא בדרן, שחקן ושדרן רדיו ישראלי.
ביוגרפיה

לוי נולד במצרים בשנת 1944. בתקופת ילדותו נפטר אביו מסרטן, ואמו נפטרה כמה חודשים לאחר מכן עקב סיבוך רפואי בלידתה של אחותו, אשר נפטרה גם היא בגיל שנה. בגיל חמש נלקח לפנימייה נוצרית, עד שמשפחתה של אביו איתרה אותו. בגיל 13 עלה לישראל עם ארגון עליית הנוער, והתגורר בכפר הנוער מאיר שפיה.
בשנת 1962 שיחק בהצגה אמיל והבלשים בהבימה בתפקיד אלכס הגדול. בתקופה זו גם היה בדרן ומנחה על במות בידור שונות ברחבי הארץ. בשנת 1971 גילם את יורם בסרט "פישקה במילואים". בשנת 1972 החל לעבוד באולפני סרטי הבירה בירושלים, שם הפיק וביים תוכנית של שירי אהבה ובידור ששודר בערוץ הראשון. בשנות השמונים נודע בעיקר בארגון משחקי בינגו בעיר ירושלים.
החל משנת 1997 עבד לוי ברדיו ירושלים כשדרן, עיתונאי וכן תקופה כמנהל התוכניות של התחנה. שידר תוכנית מוזיקה בשם "בקצב הזמן", שהוקדשה למוזיקה משנות ה-50–80. בשנים 2005–2009 שידר (לצדה של שמירה אימבר) תוכנית יומית ברדיו ירושלים בשם "ת.ד 101", שעסקה בפניות ותלונות הציבור וכן תמיכה לקהילה.
חיים אישיים

אשתו הראשונה, הדסה מליחי, נפטרה ממחלת הסרטן. לזוג נולדו בן ובת (ענבל לוי רהב). בשנת 1989 התחתן עם אשתו השנייה, רונית, ונולד להם בן.
הערות שוליים

↑  בונדי לוי, באתר archive.habima.co.il
↑   "פישקה במילואים", במסד הנתונים הקולנועיים IMDb (באנגלית)
↑  https://huji.primo.exlibrisgroup.com/discovery/fulldisplay?docid=alma9920875190203701&context=L&vid=972HUJI_INST:972HUJI_V1&lang=en&search_scope=MyInstitution&adaptor=Local%20Search%20Engine&tab=LibraryCatalog&query=any,contains,בונדי%20לוי, באתר huji.primo.exlibrisgroup.com (באנגלית)
↑  ה"בינגו" מת־יחיה ה"בונדי", מעריב, 6 באוקטובר 1981
↑  הוא לא רק בנק הוא לא רק בנק, כל העיר, 15 בינואר 1988
↑  שרלי שטרית, מנהל התוכניות של רדיו ירושלים, בונדי לוי, עוזב את תפקידו, באתר ביזפורטל, 31 ביולי 2006
↑  אטילה שומפלבי, "היינו מתכסחים כמעט כל יום, לפחות פעם בשבוע שמירה הייתה בורחת מהאולפן", באתר ynet, 23 באוקטובר 2022
↑  רותי זוארץ, ‏פסח לילדים: הניצחון המדהים של "ענבלי בא לי" נגד כל הסיכויים, באתר מעריב אונליין, 14 באפריל 2016
ה'קנ"ה

ה'קנ"ה (5155)  היא שנה עברית  אשר  החלה ביום א' בתשרי, אור ל-27 באוגוסט 1394 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1395. שנה מסוג השג, היא מעוברת, ואורכה 385 ימים. זו שנה שלישית לשמיטה.
אירועים

כ"ב בתשרי - שארל השישי הוציא צו לגירושם הסופי של יהודי צרפת
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
הטור של קליפורניה

| --- | --- |

 מדינות:  ארצות הברית ארצות הברית
 סוג:  מרוץ קטעים
 אורך המסלול:  1,244 קילומטרים (נכון למהדורה האחרונה)
 חודש:  מאי
 משך:  7 ימים
 היסטוריה
 התקיים לראשונה:  2006
 מרוצים עד כה:  14
 מנצח ראשון:  פלויד לאנדיס ארצות הברית
 מוביל במספר הניצחונות:  לוי ליפהיימר ארצות הברית
 מוביל מנצחי הקטעים:  פטר סאגאן סלובקיה 17 ניצחונות
 מנצח אחרון:  טאדיי פוגאצ'אר סלובניה
 
הטור של קליפורניה (נקרא גם אמגן טור קליפורניה, בשל חברת אמג'ן שהייתה ספונסר המרוץ) היה מרוץ אופניים בקטעים שהתקיים בשנים 2006–2019, מדי שנה בחודש מאי (עד 2010, חל בפברואר). המירוץ התקיים לראשונה בשנת 2006 ואז ניצח בו פלויד לאנדיס האמריקאי. שיאן הזכיות בקטעים הוא פטר סאגאן הסלובקי, אשר ניצח ב-17 קטעים בין השנים 2010–2017. שיאן הניצחונות במירוץ הוא לוי ליפהיימר, שניצח שלוש פעמים (בשנים 2007, 2008, 2009).
על המרוץ

המרוץ הוזנק בדרך כלל מסקרמנטו, ובשנותיו הראשונות גם כלל פרולוג קצר. במהלך השנים, מלבד סקרמנטו, המירוץ הוזנק גם מסנטה רוזה, סן דייגו, לונג ביץ', אסקונדידו, נבדה, וסן פרנסיסקו.
ב-2010, תאריך המירוץ הוזז מפברואר למאי, לזמן שחופף לג'ירו ד'איטליה וזו הסיבה שלרוב נעדרו ממנו לא מעט רוכבים בולטים. המרוץ היה אחד מ-38 המרוצים שבדרג הוורלד טור, והשתתפו בו גם רוב הקבוצות מדרג זה, ועוד 5 קבוצות מדרג הפרו-קונטיננטל ובמהדורה האחרונה נכללה גם נבחרת ארצות הברית שהורכבה מרוכבים שנבחרו אליה. ב-2020 הטור לא התקיים בשל מגפת הקורונה בארצות הברית. אחרי כן לא נמסר על ידי המארגנים על כוונה להמשיך לקיים את המרוץ.
מנצחים

| שנה | רוכב | קבוצה |
| --- | --- | --- |
| 2006 | ארצות הברית פלויד לאנדיס | פונאק |
| 2007 | ארצות הברית לוי ליפהיימר | קבוצת דיסקברי צ'אנל |
| 2008 | ארצות הברית לוי ליפהיימר | אסטנה |
| 2009 | ארצות הברית לוי ליפהיימר | אסטנה |
| 2010 | אוסטרליה מייקל רוג'רס | Team HTC–Columbia |
| 2011 | ארצות הברית כריס הורנר | קבוצת רדיושק |
| 2012 | הולנד רוברט חסינק | רבובנק |
| 2013 | ארצות הברית טיג'יי ואן גארדרן | BMC Racing Team |
| 2014 | ארצות הברית בראדלי ויגינס | קבוצת סקיי |
| 2015 | סלובקיה פטר סאגאן | טינקוף |
| 2016 | צרפת ז'וליאן אלאפיליפ | אטיקס קוויק-סטפ |
| 2017 | ניו זילנד ג'ורג' בנט | לוטו אנ.אל. יומבו |
| 2018 | קולומביה איגן ברנל | קבוצת סקיי |
| 2019 | סלובניה טאדיי פוגאצ'אר | יו. איי. אי. אמירטס |
מנצחים > מנצחי קטגורית מלך ההר

2006 – ארצות הברית לוי ליפהיימר
2007 – צרפת כריסטוף לאורן
2008 – ארצות הברית סקוט ניידאם
2009 – ארצות הברית ג'ייסון מקארת'י
2010 – הולנד תומאס ראבו
2011 – ארצות הברית פאת' מקארת'י
2012 – קנדה סבסטיאן סאלס
2013 – ארצות הברית קארטר ג'ונס
2014 – קנדה וויל רווטלי
2015 – איטליה דניאל אוס
2016 – ארצות הברית אוואן הופמן
2017 – קולומביה דניאל ג'ארמיליו
2018 – לטביה טומס סקווינס
2019 – איטליה דוידה בלריני
מנצחים > מנצחי קטגורית הרוכב הצעיר

2006 – ארצות הברית טום פיטרסון
2007 – הולנד רוברט חסינק
2008 – הולנד רוברט חסינק
2009 – הולנד רוברט חסינק
2010 – סלובקיה פטר סאגאן
2011 – ארצות הברית טיג'יי ואן גארדרן
2012 – הולנד ווילקו קלדרמן
2013 – ארצות הברית לאוסון קראדוק
2014 – ארצות הברית לאוסון קראדוק
2015 – צרפת ז'וליאן אלאפיליפ
2016 – ארצות הברית נילסון פאולס (אנ')
2017 – אוסטרליה לאצ'לאן מורטון
2018 – קולומביה איגן ברנל
2019 – סלובניה טאדיי פוגאצ'אר